Diari Oficial de la Generalitat Valenciana


Sumari del DOGV 6068, del 30-07-2009 (2009/8518)

RESOLUCIÓ de 6 de maig de 2009, de la Direcció General d'Energia, per la qual s'atorga a Energía y Recursos Ambientales, SA (EYRA), l'autorització administrativa per a la construcció de la instal·lació eòlica parc eòlic Cerro Negro, ubicat al terme municipal d'Alpuente a la província de València, s'aprova el projecte d'execució i es declara en concret la seua utilitat pública, i s'atorga l'autorització administrativa per a la seua integració junt amb la instal·lació elèctrica parc eòlic Muela de Santa Catalina. Expedients ATREGI/2003/ 26 i 27.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8518


Data del document
:   06-05-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 6 de maig de 2009, de la Direcció General d'Energia, per la qual s'atorga a Energía y Recursos Ambientales, SA (EYRA), l'autorització administrativa per a la construcció de la instal·lació eòlica parc eòlic Cerro Negro, ubicat al terme municipal d'Alpuente a la província de València, s'aprova el projecte d'execució i es declara en concret la seua utilitat pública, i s'atorga l'autorització administrativa per a la seua integració junt amb la instal·lació elèctrica parc eòlic Muela de Santa Catalina. Expedients ATREGI/2003/ 26 i 27. [2009/8518]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb data 2 de novembre de 2001 a instància de Nuevas Energías Valencianas, SA (NEVASA), amb domicili social a València, carrer de la Pau núm. 23, 2n B, en relació amb l'aprovació del Pla Energètic de la zona 7 del Pla Eòlic de la Comunitat Valenciana que preveu les instal·lacions ubicades als termes municipals d'Ademuz, Aras de los Olmos, La Yesa i Alpuente per a la instal·lació de cinc parcs eòlics denominats El Cerrellar, Muela de Santa Catalina, Viudo, Viudo II i Loma del Higuero-Cerro Negro.  
Vist l'escrit presentat amb data 23 d'octubre de 2002 davant de la Conselleria d'Innovació i Competitivitat, en què sol·licita l'autorització administrativa i la declaració d'utilitat pública en concret per a la construcció de la instal·lació eòlica parc eòlic Loma del Higuero - Cerro Negro ubicat al terme municipal d'Alpuente a la província de València, al qual s'adjuntava l'avantprojecte de l'esmentat parc eòlic firmat pel Sr. Juan Montoliu Selma i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.  
Vist l'escrit presentat amb data 3 de juny de 2008 davant del Servici Territorial d'Energia de València i amb data 10 de juny de 2008 davant de la Direcció General d'Energia, en el qual se sol·licita l'autorització administrativa, l'aprovació del projecte i la declaració d'utilitat pública per a la construcció de la instal·lació eòlica parc eòlic Cerro Negro, al qual s'adjunta el projecte d'execució de l'esmentat parc eòlic firmat per Javier Sousa Hernández i Javier Mota Lucas, i visat pel Col·legi Oficial d'Enginyers Tècnics Industrials de València amb data 26 de maig de 2008.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 7 del Pla Eòlic de la Comunitat Valenciana, presentats per l'empresa Nuevas Energías Valencianas, SA (NEVASA).  
Vist que, amb data 27 de setembre de 2006 es va formalitzar la Resolució del conseller d'Infraestructures i Transport, per la qual s'autoritza, entre altres, la transmissió a favor d'Energía y Recursos Ambientales, SA (EYRA), dels drets que té Nuevas Energías Valencianas, SA (NEVASA), sobre la zona 7 del Pla Eòlic de la Comunitat Valenciana, derivats de la Resolució del conseller d'Indústria, Comerç i Energia de 25 de febrer de 2003.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre i les Normes del Pla Eòlic de la Comunitat Valenciana, que van ser sotmesos els projectes del pla especial, els avantprojectes dels parcs eòlics amb la relació dels béns i dels drets afectats i l'estudi d'impacte ambiental de la zona 7, per mitjà d'anuncis en el Butlletí Oficial de la Província de València núm. 192, de 14 d'agost de 2003, el Diari Oficial de la Generalitat Valenciana núm. 4.605, de 10 d'octubre de 2003 i en el diari El Mundo del dia 10 de setembre de 2003, s'han presentat 31 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de València i la Direcció General d'Energia, informes que estan en l'expedient d'aprovació del pla especial d'ordenació de la zona 7.  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 7, separata de la part de les instal·lacions que els afecten, amb vista perquè presten la seua conformitat o oposició a les autoritzacions sol·licitades, junt amb la relació concreta i individualitzada dels béns i dels drets afectats, per a la seua exposició al públic.  
Vist que de conformitat amb allò que s'ha establit per l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 7 a:  
Conselleria de Territori i Habitatge, Direcció Territorial de València, Secció Forestal  
Ministeri de Medi Ambient, Confederació Hidrogràfica del Xúquer  
Conselleria de Territori i Habitatge, Servici Territorial de Medi Ambient amb vista perquè presten la seua conformitat o oposició a l'autorització sol·licitada.  
Vist que de conformitat amb allò que s'ha establit per l'esmentat article 127 del Reial Decret 1955/2000, es va traslladar al sol·licitant els pronunciaments dels ajuntaments i organismes esmentats, que van ser degudament contestats.  
Vist que estan en l'expedient els pronunciaments dels ajuntaments i dels organismes esmentats, així com les contestacions del sol·licitant.  
Vist que amb data 19 de novembre de 2004, el conseller d'Infraestructures i Transport aprova provisionalment el Pla Especial d'ordenació de la zona 7.  
Vist que, per mitjà d'una Resolució d'11 de desembre de 2006, la secretària autonòmica de Territori i Medi Ambient de la Conselleria de Territori i Habitatge formula Declaració d'Impacte Ambiental que estima acceptable des del punt de vista ambiental el projecte d'instal·lacions eòliques de la zona 7, inclosa la seua infraestructura d'evacuació fins a l'entroncament amb la línia d'evacuació de la zona 8 al terme municipal d'Andilla, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental.  
Vist que per mitjà d'una Resolució de 3 d'abril de 2007, del conseller de Territori i Habitatge, s'aprova definitivament el pla especial d'ordenació de la zona 7.   
Vist que d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005 Urbanística Valenciana, de 30 de desembre de 2005.   
Vist que per mitjà d'una Resolució del conseller d'Infraestructures i Transport, de 30 de maig de 2007, es formalitza l'aprovació del pla energètic de la zona 7 per a la implantació dels parcs eòlics El Cerrellar, Muela de Santa Catalina, El Viudo I, El Viudo II i Loma del Higuero - Cerro Negro, als termes municipals d'Ademuz, Aras de los Olmos, La Yesa i Alpuente, d'acord amb el que establix l'article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que, per mitjà d'una Resolució de 18 de desembre de 2008, de la Direcció General de Gestió del Medi Natural, complementària de la Declaració d'Impacte Ambiental, s'estima acceptable l'execució de les infraestructures eòliques del parc eòlic Cerro Negro.  
Vist que es troba en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable de 6 de maig de 2009, emés pel Servici Territorial d'Energia de València.  
Vist que l'energia generada per la instal·lació eòlica parc eòlic Cerro Negro és evacuada a la xarxa elèctrica a través d'un únic transformador ubicat en la subestació elèctrica Alpuente, compartit amb la instal·lació parc eòlic Muela de Santa Catalina, i que la suma de les potències unitàries dels aerogeneradors de les dos instal·lacions no supera els 50 MW.  
Vist que per resolució de la Direcció General d'Energia de 16 de gener de 2008, es va atorgar a EYRA, SA, l'autorització administrativa, l'aprovació del projecte i la declaració d'utilitat pública per a la instal·lació del parc eòlic denominat Muela de Santa Catalina, ubicat al terme municipal d'Aras de los Olmos a la província de València, amb les característiques principals següents:  
- Potència total: 25,5 MW  
- Nombre d'aerogeneradors: 17  
- Potència unitària: 1,5 MW  
- Pressupost: = 93.614.116,52 €  
Vist que les instal·lacions parc eòlic Muela de Santa Catalina i parc eòlic Cerro Negro, disposen dels drets d'accés i connexió a la xarxa de distribució, a través de la subestació de 132 kV de Vilamarxant, la qual cosa queda acreditada per l'informe de la companyia distribuïdora Iberdrola de 28 de gener de 2004 i l'informe de Red Eléctrica de España de 8 de juny de 2004, tot això als efectes previstos per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Atés el que establix l'article 3 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, en el qual es determina la consideració del límit de potència establit per a acollir-se al règim especial.  
Atés que la finalitat de les instal·lacions objecte d'autorització, ubicades en la zona eòlica 7 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1997, de 27 de novembre, del Sector Elèctric establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que Energía y Recursos Ambientales, SA (EYRA), té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Atés la Direcció General d'Energia competent per a la resolució d'este expedient, d'acord amb el que disposa l'apartat segon de la part dispositiva de la Resolució d'Aprovació del Pla Energètic de la zona 7 del conseller d'Infraestructures i Transport, de 30 de maig de 2007.  
Esta Direcció General d'Energia resol:  
Primer  
Atorgar a Energía y Recursos Ambientales, SA (EYRA), l'autorització administrativa per a la construcció de la instal·lació eòlica parc eòlic Cerro Negro, ubicada al terme municipal d'Alpuente a la província de València, les característiques principals de la qual són:  
- Potència total: 16 MW  
- Nombre d'aerogeneradors: 8  
- Potència unitària: 2 MW  
- Evacuació a través d'un transformador ubicat en la subestació elèctrica Alpuente, compartit amb el parc eòlic Muela de Santa Catalina.  
- Pressupost: 97.587.325,00 €  
Esta resolució queda sotmesa a les condicions següents:  
1. Esta autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la Declaració d'Impacte Ambiental d'11 de desembre de 2006 de la secretària autonòmica de Territori i Medi Ambient, i la Resolució complementària de la Direcció General de Gestió del Medi Natural de 18 de desembre de 2008.  
3. Les condicions establides en la Resolució de 3 d'abril de 2007, del conseller de Territori i Habitatge, d'aprovació definitiva del Pla Especial d'ordenació de la zona 7.  
4. Les condicions establides en l'apartat segon de la part dispositiva de la Resolució d'Aprovació del Pla Energètic de la zona 7 del Pla Eòlic de la Comunitat Valenciana de 30 de maig de 2007.  
Segon  
Atorgar a EYRA, SA, l'autorització administrativa per a la integració de les instal·lacions eòliques parc eòlic Cerro Negro amb número d'expedient ATREGI 2003/27/46 i parc eòlic Muela de Santa Catalina amb número d'expedient ATREGI 2003/26/46, en un amb la denominació de Santa Catalina - Cerro Negro i número d'expedient ATREGI 2003/26/46, les característiques principals de la qual són:  
- Potència total: 41,5 MW  
- Nombre d'aerogeneradors: 25  
- Potència unitària: 17 Ag. de 1.5 MW i 8 Ag de 2 MW.  
- Pressupost: = 68.043.371,52  
Esta resolució queda sotmesa a les condicions establides en la Resolució de 16 de gener de 2008, d'autorització administrativa per a la instal·lació eòlica parc eòlic Muela de Santa Catalina.  
Tercer  
Aprovar el projecte d'execució de la instal·lació eòlica parc eòlic Cerro Negro firmat per Javier Sousa Hernández i Javier Mota Lucas, i visat pel Col·legi Oficial d'Enginyers Tècnics Industrials de València amb data 26 de maig de 2008.  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 18 mesos comptadors a partir de la notificació d'esta resolució. Amb anterioritat a la finalització del dit termini Energía y Recursos Ambientales, SA (EYRA), podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València als efectes de reconeixement definitiu i extensió de l'autorització d'explotació.  
4. Energía y Recursos Ambientales, SA (EYRA), haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Quart  
Declarar en concret la utilitat pública de les instal·lacions autoritzades en el punt primer de la part dispositiva d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Cinqué  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
\* \* \* \* \* \* \* \* \* \* \* \* \* \* \*  
  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 6 de maig de 2009. El director general d'Energia: Antonio Cejalvo Lapeña.